Publication: Magyar Közlöny
Issue: MK-2004-49 (Year: 2004, Number: 49)
Era: 2004-2010
Section: 2. számú melléklet a 85/2004. (IV. 19.) Korm. rendelethez
Paragraph Index: 1124

3. példa Egy vállalkozás 100 millió Ft-os hitelt vesz fel 75%-os (fokozatosan csökkenõ) kezességvállalással 3 éves futamidõre, július 1-jei kezdettel. A hitelkamat piaci. A díjfizetés évenként történik. A tényleges díjmérték évi 1%. A piaci díjmértéket évi 3%. A referencia ráta 11%. A támogatástartalom tehát ez esetben sem tartalmaz kamatkülönbözeti részt, csak a kezességvállalási díj kedvezményes. A kalkuláció menete a következõ: A kedvezményes garanciadíjból adódó támogatástartalom a fenti példában 3,096 millió Ft. D) Kamattámogatás Fogalom: a kedvezményezett által fizetendõ kamat egészének vagy egy részének átvállalása. Támogatástartalom: az átvállalt kamatösszeg jelenértéke. A támogatástartalom számítása a vissza nem térítendõ támogatás analógiájára történik, ahol Q1 — az elsõ évben nyújtott kamattámogatás Q2 — a második évben nyújtott kamattámogatás 2004/49. szám Q3 — a harmadik évben nyújtott kamattámogatás (...) Qn — az n. évben nyújtott kamattámogatás i — referencia ráta Példa a támogatástartalom számítására: Egy vállalkozás 200 millió Ft hitelt vesz fel. A fizetendõ kamatból 10 százalékpontot az állam vállal át. A hitelt türelmi idõ nélkül kell törlesztenie 2 év alatt, egyenlõ részletekben. Q1 = 200 × 0,1= 20 Q2 = (200—100) × 0,1= 10 i = 15% E konstrukció támogatástartalma 28,7 millió Ft. E) Adókedvezmény Fogalom: a kedvezményezettnek a törvényben meghatározott általánosan érvényes adónál kevesebb adót kell fizetnie az adó alapjának, illetve az adó mértékének csökkentése vagy elengedése miatt. Támogatástartalom: az adókedvezmény támogatástartalmának kiszámítása a vissza nem térítendõ támogatáshoz hasonlóan történik. A számítás során a kapott támogatás vagyis az adókedvezmény teljes összegének jelenértékét kell kiszámítani. F) Tõkejuttatás Fogalom: a kedvezményezett vállalkozásnak tõkejuttatást biztosít az államháztartás alrendszeréhez tartozó szerv, annak ellenére, hogy a juttatást a piaci magánbefektetõ elvével nem lehet alátámasztani. Támogatástartalom: amennyiben a piaci magánbefektetõ elvének érvényesülése esetén nem került volna sor támogatás nyújtására, akkor a támogatástartalmat a következõképpen kell számítani. A tõkejuttatás megfelelõen diszkontált értékébõl (beleszámítva a nyújtott tõkét és a tõkejuttatással kapcsolatban felmerült költségeket) le kell vonni a tõkejuttatással megszerzett befektetés diszkontált értékét. A befektetés értékénél közvetlenül a befektetésbõl származó, a jövõben elvárt eredményeket (veszteséget vagy nyereséget) kell figyelembe venni, amelyeket a várható kockázattal kell módosítani. A befektetés költségeinek, illetve eredményének diszkontálása a vissza nem térítendõ támogatáshoz hasonlóan történik, majd a diszkontálással kapott két értéket kell kivonni egymásból. T1 — az elsõ évben nyújtott tõkejuttatás részösszege (az 1. év a támogatás megítélésének éve) T2 — a második évben nyújtott tõkejuttatás részösszege Tn — az n. évben nyújtott tõkejuttatás részösszege K1 — az elsõ évben a tõkejuttatással közvetlen kapcsolatban felmerülõ egyéb költségek Kn — az n. évben a tõkejuttatással közvetlen kapcsolatban felmerülõ egyéb költségek E1 — a támogatott vállalkozás tõkejuttatásból származó, kockázattal módosított elsõ évi eredménye E2 — a támogatott vállalkozás tõkejuttatásból származó, kockázattal módosított második évi eredménye En — a támogatott vállalkozás tõkejuttatásból származó, kockázattal módosított n. évi eredménye i — referencia ráta 2004/49. szám Példa a támogatástartalom számítására: Egy vállalkozás az elsõ évben 100 millió Ft, majd a második évben 50 millió Ft tõkejuttatásban részesül. A támogatást nyújtónak a tõkejuttatás miatt az elsõ évben további 2 millió Ft közvetlen kiadása merül fel. A beruházás eredményeként az elsõ évben 12 millió Ft veszteség, a második évben 5 millió veszteség, a harmadik és negyedik évben 10—10 millió Ft nyereség keletkezik. referencia ráta = i = 12% T1 = 100 T2 = 50 K1 = 2 E1 = —12 E2 = —5 E3 = 10 E4 = 10 TT = [102+44,64]-[(—12)+(—4,46)+(7,97)+(7,12)] TT = [146,64]-[—1,37]=148,01 A fenti konstrukció támogatástartalma 148,01 millió Ft. G) Egyéb, nem pénzbeli juttatás Fogalom: a kedvezményezett a piaci árnál alacsonyabb áron és/vagy kedvezõbb feltételekkel jut valamely ingó vagy ingatlan vagyontárgyhoz, illetve szolgáltatáshoz. Támogatástartalom: a piaci ár és a fizetett ár különbözetének jelen értéke. Példa a támogatástartalom számítására: Egy vállalkozás ingyen jut egy olyan építési telekhez, melynek piaci értéke 100 millió Ft. E konstrukció támogatástartalma 100 millió Ft.

Source: https://magyarkozlony.hu/hivatalos-lapok/f1f5afcdb9881800421213abe9384458fe95b016/dokumentumok/2bc5764bc0a99de71bae2b95a15388348205f40b/letoltes